Zyplių ąžuolas

Zyplių ąžuolas – nunykęs gamtos paveldo objektas, augęs Tubelių kaime, Zyplių dvaro parke (Šakių rajonas).Zyplių dvaro ąžuolas virtuolis / The Zypliai Manor Fallen Oak. Arboristai.lt. Nuoroda tikrinta 2023-02-07. Ąžuolo aukštis siekė 31 m, o skersmuo – 1,8 m.

Ąžuolo būta seno, su kiaurymėmis, atskilusios šakos vietoje žiojėjo didelė ertmė. Teigiama, kad medžio amžius siekė beveik 400 metų. Zyplių ąžuolas ąžuolas nuvirto 2008 m. vasarą; nuspręsta ąžuolą palikti gulėti.Zyplių dvaro ąžuolas griuvo neatlaikęs 400 metų naštos. Lrytas.lt. Nuoroda tikrinta 2023-02-07.
miniatiūra|240px|left|Ąžuolo liekanos 2023 m.

Pasakojama, kad baudžiavos laikais ant šio medžio šakų kardavo nepaklusnius baudžiauninkus, 1863 m. sukilimo dalyvius.

Gamtos paminklo statusas medžiui suteiktas 1960 m., o respublikinės reikšmės paminklu paskelbtas 1987 m.Gediminas Isokas. Lietuvos gamtos paminklai. – Vilnius: Mintis, 1995, 252 psl.

Nuvirtęs, dūlantis ąžuolas pritaikytas lankymui: pažymėtas lentele, atvestas takas. Šalia pasodintas ir aptvertas jaunas ąžuoliukas.

 Išnašos 

Kategorija:Šakių rajono paveldas
Kategorija:Buvę Lietuvos gamtos paveldo objektai